History of the Later Han/卷79

卷七十九上　　儒林列傳第六十九上

劉昆　窪丹　任安　楊政　張興　戴憑　孫期　歐陽歙　牟長　宋登　張馴　尹敏　周防　孔僖　楊倫

昔王葬、更始之際，天下散亂，禮樂分崩，典文殘落. 及光武中興，愛好經術，未及下車，而先訪儒雅，采求闕文，補綴漏逸. 先是，四方學士多懷協圖書，遁逃林藪. 自是莫不抱負墳策，雲會京師，范升、陳元、鄭興、杜林、衛宏、劉昆、桓榮之徒，繼踵而集. 於是立《五經》博士，各以家法教授，《易》有施、孟、梁丘、京氏，《尚書》歐陽、大小夏侯，《詩》齊、魯、韓，《禮》大小戴，《春秋》嚴、顏、凡十四博士，太常差次總領焉.

建武五年，乃修起太學，稽式古典，籩豆幹戚之容，備之於列，服方領習矩步者，委它乎其中. 中元元年，初建三雍. 明帝即位，親行其禮. 天子始冠通天，衣日月，備法物之駕，盛清道之儀，坐明堂而朝群後，登靈台以望雲物，袒割辟雍之上，尊養三老五更. 饗射禮畢，帝正坐自講，諸儒執經問難於前，冠帶縉紳之人，圜橋門而觀聽者蓋億萬計. 其後複為功臣子孫、四姓末屬別立校舍，搜選高能以受其業，自期門羽林之士，悉令通《孝經》章句，匈奴亦遣子入學. 濟濟乎，洋洋乎，盛于永平矣！

建初中，大會諸儒于白虎觀，考詳同異，連月乃罷. 肅宗親臨稱制，如石渠故事，顧命史臣，著為通義. 又詔高才生受《古文尚書》、《毛詩》、《穀梁》、《左氏春秋》，雖不立學官，然皆擢高第為講郎，給事近署，所以網羅遺逸，博存眾家. 孝和亦數幸東觀，覽閱書林. 及鄧後稱制，學者頗懈. 時，樊准、徐防並陳敦學之宜，又言儒職多非其人，於是制詔公卿妙簡其選，三署郎能通經術者，皆得察舉. 自安帝覽政，薄于藝文，博士倚席不講，朋徒相視怠散，學舍穨敝，鞠為園蔬，牧兒蕘豎，至於薪刈其下. 順帝感翟酺之言，乃更修黌宇，凡所結構二百四十房，千八百五十室. 試明經下第補弟子，增甲乙之科員各十人，除郡國耆儒皆補郎、舍人. 本初元年，梁太后詔曰：「大將軍下至六百石，悉遣子就學，每歲輒於鄉射月一饗會之，以此為常. 」自是遊學增盛，至三萬餘生. 然章句漸疏，而多以浮華相尚，儒者之風蓋衰矣. 党人既誅，其高名善士多坐流廢，後遂至忿爭，更相信告，亦有私行金貨，定蘭台漆書經字，以合其私文. 熹平四年，靈帝乃詔諸儒正定《五經》，刊於石碑，為古文、篆、隸三體書法以相參檢，樹之學門，使天下鹹取則焉.

初，光武遷還洛陽，其經牒秘書載之二千餘兩，自此以後，參倍於前. 及董卓移都之際，吏民擾亂，自辟雍、東觀、蘭台、石室、宣明、鴻都諸藏典策文章，競共剖散，其縑帛圖書，大則連為帷蓋，小乃制為E06D囊. 及王允所收而西者. 裁七十余乘，道路艱遠，複棄其半矣. 後長安之亂，一時焚蕩，莫不泯盡焉.

東京學者猥眾，難以詳載，今但錄其能通經名家者，以為《儒林篇》. 其自有列傳者，則不兼書. 若師資所承，宜標名為證者，乃著之雲.

《前書》雲：田何傳《易》授丁寬，丁寬授田王孫，王孫授沛人施讎、東海孟喜、琅邪梁丘賀，由是《易》有施、孟、梁丘之學. 又東郡京房受《易》于梁國焦延壽，別為京氏學. 又有東萊費直，傳《易》，授琅邪王橫，為費氏學. 本以古字，號《古文易》. 又沛人高相傳《易》，授子康及蘭陵毋將永，為高氏學. 施、孟、梁丘、京氏四家皆立博士，費、高二家未得立.

劉昆 Liu Kun
劉昆字桓公，陳留東昏人，梁孝王之胤也. 少習容禮. 平帝時，受《施氏易》于沛人戴賓. 能彈雅琴，知清角之操.

王莽世，教授弟子恒五百餘人. 每春秋饗射，常備列典儀，以素木瓠葉為俎豆，桑弧蒿矢，以射「菟首」. 每有行禮，縣宰輒率吏屬而觀之. 王莽以昆多聚徒眾，私行大禮，有僭上心，乃系昆及家屬于外黃獄. 尋莽敗得免. 既而天下大亂，昆避難河南負犢山中.

建武五年，舉孝廉，不行，遂逃，教授于江陵. 光武聞之，即除為江陵令. 時，縣連年火災，昆輒向火叩頭，多能降雨止風. 征拜議郎，稍遷侍中、弘農太守.

先是，崤、黽驛道多虎災，行旅不通. 昆為政三年，仁化大行，虎皆負子度河. 帝聞而異之. 二十二年，征代杜林為光祿勳. 詔問昆曰：「前在江陵，反風滅火，後守弘農，虎北度河，行何德政而致是事？」昆對曰：「偶然耳. 」左右皆笑其質訥. 帝歎曰：「此乃長者之言也. 」顧命書諸策. 乃令入授皇太子及諸王小侯五十餘人. 二十七年，拜騎都尉. 三十年，以老乞骸骨，詔賜洛陽第舍，以千石祿終其身. 中元二年卒.

子軼，字君文，傳昆業，門徒亦盛. 永平中，為太子中庶子. 建初中，稍遷宗正，卒官，遂世掌宗正焉.

窪丹 Gui Dan
窪丹字子玉，南陽育陽人也. 世傳《孟氏易》. 王莽時，常避世教授，專志不仕，徒眾數百人. 建武初，為博士，稍遷，十一年，為大鴻臚. 作《易通論》七篇，世號《窪君通》. 丹學義研深，《易》家宗之，稱為大儒. 十七年，卒於官，年七十.

時，中山觟陽鴻，字孟孫，亦以《孟氏易》教授，有名稱，永平中為少府.

任安 Ren An
任安字定祖，廣漢綿竹人也. 少游太學，受《孟氏易》，兼通數經. 又從同郡楊厚學圖讖，究極其術. 時人稱曰：「欲知仲桓問任安. 」又曰：「居今行古任定祖. 」學終，還家教授，諸生自遠而至. 初仕州郡. 後太尉再辟，除博士，公車征，皆稱疾不就. 州牧劉焉表薦之，時王塗隔塞，詔命竟不至. 年七十九，建安七年，卒於家.

楊政 Yang Zheng
楊政字子行，京兆人也. 少好學，從代郡範升受《梁丘易》，善說經書. 京師為之語曰：「說經鏗鏗楊子行. 」教授數百人.

範升嘗為出婦所告，坐系獄，政乃肉袒，以箭貫耳，抱升子潛伏道傍，候車駕，而持章叩頭大言曰：「範升三娶，唯有一子，今適三歲，孤之可哀. 」武騎虎賁懼驚乘輿，舉弓射之，猶不肯去；旄頭又以戟叉政，傷胸，政猶不退. 哀泣辭請，有感帝心，詔曰：「乞楊生師. 」即尺一出升，政由是顯名.

為人嗜酒，不拘小節，果敢自矜，然篤於義. 時，帝婿梁松、皇后弟陰就，皆慕其聲名，而請與交友. 政每共言論，常切磋懇至，不為屈撓. 嘗詣楊虛侯馬武，武難見政，稱疾不為起. 政入戶，徑升床排武，把臂責之曰：「卿蒙國恩，備位籓輔，不思求賢以報殊寵，而驕天下英俊，此非養身之道也. 今日動者刀入脅. 」武諸子及左右皆大驚，以為見劫，操兵滿側，政顏色自若. 會陰就至，責數武，令為交友. 其剛果任情，皆如此也. 建初中，官至左中郎將.

張興 Zhang Xing
張興字君上，潁川鄢陵人也. 習《梁丘易》以教授. 建武中，舉孝廉為郎，謝病去，複歸聚徒. 後辟司徒馮勤府，勤舉為教廉，稍遷博士. 永平初，遷侍中祭酒. 十年，拜太子少傅. 顯宗數訪問經術. 既而聲稱著聞，弟子自遠至者，著錄且萬人，為梁丘家宗. 十四年，卒於官.

子魴，傳興業，位至張掖屬國都尉.

戴憑 Dai Ping
戴憑字次仲，汝南平輿人也. 習《京氏易》. 年十六，郡舉明經，征試博士，拜郎中.

時，詔公卿大會，群臣皆就席，憑獨立. 光武問其意. 憑對曰：「博士說經皆不如臣，而坐居臣上，是以不得就席. 」帝即召上殿，令與諸儒難說，憑多所解釋. 帝善之，拜為侍中，數進見問得失. 帝謂憑曰：「侍中當匡補國政，勿有隱情. 」憑對曰：「陛下嚴. 」帝曰：「朕何用嚴？」憑曰：「伏見前太尉西曹掾蔣遵，清亮忠孝，學通古今，陛下納膚受之訴，遂致禁錮，世以是為嚴. 」帝怒曰：「汝南子欲複黨乎？」憑出，自系廷尉，有詔敕出. 後複引見，憑謝曰：「臣無謇諤之節，而有狂瞽之言，不能以屍伏諫，偷生苟活，誠慚聖朝. 」帝即敕尚書解遵禁錮，拜憑虎賁中郎將，以侍中兼領之.

正旦朝賀，百僚畢會，帝令群臣能說經者更相難詰，義有不通，輒奪其席以益通者，憑遂重坐五十余席. 故京師為之語曰：「解經不窮戴侍中. 」在職十八年，卒於官，詔賜東園梓器，錢二十萬.

時南陽魏滿字叔牙，亦習《京氏易》，教授. 永平中，至弘農太守.

孫期 Sun Qi
孫期字仲彧，濟陰成武人也. 少為諸生，習《京氏易》、《古文尚書》. 家貧，事母至孝，牧豕於大澤中，以奉養焉. 遠人從其學者，皆執經壟畔以追之，裏落化其仁讓. 黃巾賊起，過期裏陌，相約不犯孫先生舍. 郡舉方正，遣吏齎羊、酒請期，期驅豕入草不顧. 司徒黃琬特辟，不行，終於家.

建武中，範升傳《孟氏易》，以授楊政，而陳元、鄭眾皆傳《費氏易》，其後馬融亦為其傳. 融授鄭玄，玄作《易注》，荀爽又作《易傳》，自是《費氏》興，而《京氏》遂衰.

《前書》雲：濟南伏生傳《尚書》，授濟南張生及千乘歐陽生，歐陽生授同郡B6F9寬，寬授歐陽生之子，世世相傳，至曾孫歐陽高，為《尚書》歐陽氏學；張生授夏侯都尉，都尉授族子始昌，始昌傳族子勝，為大夏侯氏學；勝傳從兄子建，建別為小夏侯氏學：三家皆立博士. 又魯人孔安國傳《古文尚書》授都尉朝，朝授膠東庸譚，為《尚書》古文學，未得立.

歐陽歙 Ouyang Xi
歐陽歙字正思，樂安千乘人也. 自歐陽生傳《伏生尚書》，至歙八世，皆為博士.

歙既傳業，而恭謙好禮讓. 王莽時，為長社宰. 更始立，為原武令. 世祖平河北，到原武，見歙在縣修政，遷河南都尉，後行太守事. 世祖即位，始為河南尹，封被陽侯. 建武五年，坐事免官. 明年，拜楊州牧，遷汝南太守. 推用賢俊，政稱異跡. 九年，更封夜侯.

歙在郡，教授數百人，視事九歲，征為大司徒. 坐在汝南臧罪千余萬發覺下獄. 諸生守闕為歙求哀者千餘人，至有自髡剔者. 平原禮震，年十七，聞獄當斷，馳之京師，行到河內獲嘉縣，自系，上書求代歙死. 曰：「伏見臣師大司徒歐陽歙，學為儒宗，八世博士，而以臧咎當伏重辜. 歙門單子幼，未能傳學，身死之後，永為廢絕，上令陛下獲殺賢之譏，下使學者喪師資之益. 乞殺臣身以代歙命. 」書奏，而歙已死獄中. 歙掾陳元上書追訟之，言甚切至，帝乃賜棺木，贈印綬，賻縑三千匹.

子複嗣. 複卒，無子，國除.

濟陰曹曾字伯山，從歙受《尚書》，門徒三千人，位至諫議大夫. 子祉，河南尹，傳父業教授.

又陳留陳弇，字叔明，亦受《歐陽尚書》于司徒丁鴻，仕為蘄長.

牟長 Mou Zhang
牟長字君高，樂安臨濟人也. 其先封牟，春秋之末，國滅，因氏焉.

長少習《歐陽尚書》，不仕王莽世. 建武二年，大司空弘特辟，拜博士，稍遷河內太守，坐墾田不實免.

長自為博士及在河內，諸生講學者常有千餘人，著錄前後萬人. 著《尚書章句》，皆本之歐陽氏，俗號為《牟氏章句》. 複征為中散大夫，賜告一歲，卒於家.

子紆，又以隱居教授，門生千人. 肅宗聞而征之，欲以為博士，道物故.

宋登 Song Deng
宋登字叔陽，京兆長安人也. 父由，為太尉.

登少傳《歐陽尚書》，教授數千人. 為汝陰令，政為明能，號稱「神父」. 遷趙相，入為尚書僕射. 順帝以登明識禮樂，使持節臨太學，奏定曲律，轉拜侍中. 數上封事，抑退權臣，由是出為穎川太守. 市無二價，道不拾遺. 病免，卒於家，汝陰人配社祠之.

張馴 Zhang Xun
張馴字子F6C1，濟陰定陶人也. 少遊太學，能誦《春秋左氏傳》. 以《大夏侯尚書》教授. 辟公府，舉高第，拜議郎. 與蔡邕共奏定《六經》文字. 擢拜侍中，典領秘書近署，甚見納異. 多因便宜陳政得失，朝廷嘉之. 遷丹陽太守，化有惠政. 光和七年，征拜尚書，遷大司農. 初平中，卒於官.

尹敏 Yin Min
尹敏字幼季，南陽堵陽人也. 少為諸生. 初習《歐陽尚書》，後受《古文》，兼善《毛詩》、《穀梁》、《左氏春秋》.

建武二年，上疏陳《洪範》消災之術. 時，世祖方草創天下，未遑其事，命敏待詔公車，拜郎中，辟大司空府.

帝以敏博通經記，令校圖讖，使蠲去崔發所為王莽著錄次比. 敏對曰：「讖書非聖人所作，其中多近鄙別字，頗類世俗之辭，恐疑誤後生. 」帝不納. 敏因其闕文增之曰：「君無口，為漢輔. 」帝見而怪之，召敏問其故. 敏對曰：「臣見前人增損圖書，敢不自量，竊幸萬一. 」帝深非之，雖竟不罪，而亦以此沈滯.

與班彪親善，每相遇，輒日旰忘食，夜分不寢，自以為鐘期、伯牙，莊周、惠施之相得也.

後三遷長陵令. 永平五年，詔書捕男子周慮. 慮素有名稱，而善於敏，敏坐系免官. 及出，歎曰：「喑聾之徒，真世之有道者也. 何謂察察而遇斯患乎？」十一年，除郎中，遷諫議大夫. 卒於家.

周防 Zhou Fang
周防字偉公，汝南汝陽人也. 父揚，少孤微，常修逆旅，以供過客，而不受其報.

防年十六，仕郡小吏. 世祖巡狩汝南，召掾史試經，防尤能誦讀，拜為守丞. 防以未冠，謁去. 師事徐州剌史蓋豫，受《古文尚書》. 經明，舉孝廉，拜郎中. 撰《尚書雜記》三十二篇，四十萬言. 太尉張禹薦補博士，稍遷陳留太守，坐法免. 年七十八，卒於家.

子舉，自有傳.

孔僖 Kong Xi
孔僖字仲和，魯國魯人也. 自安國以下，世傳《古文尚書》、《毛詩》. 曾祖父子建，少游長安，與崔篆友善. 及篆仕王莽為建新大尹，嘗勸子建仕. 對曰：「吾有布衣之心，子有袞冕之志，各從所好，不亦善乎！道既乘矣，請從此辭. 」遂歸，終於家.

僖與崔篆孫駰複相友善，同游太學，習《春秋》. 因讀吳王夫差時事，僖廢書歎曰：「若是，所謂畫龍不成反為狗者. 」駰曰：「然. 昔孝武皇帝始為天子，年方十八，崇信聖道，師則先王，五六年間，號勝文、景. 及後恣己，忘其前之為善. 」僖曰：「書傳若此多矣！」鄰房生梁鬱B367和之曰：「如此，武帝亦是狗邪？」僖、駰默然不對. 郁怒恨之，陰上書告駰、僖誹謗先帝，刺譏當世. 事下有司，駰詣吏受訊. 僖以吏捕方至，恐誅，乃上書肅宗自訟曰：

臣之愚意，以為凡言誹謗者，謂實無此事而虛加誣之也. 至如孝武皇帝，政之美惡，顯在漢史，坦如日月. 是為直說書傳實事，非虛謗也. 夫帝者為善，則天下之善鹹歸焉；其不善，則天下之惡亦萃焉. 斯皆有以致之，故不可以誅於人也. 且陛下即位以來，政教未過，而德澤有加，天下所具也，臣等獨何譏刺哉？假使所非實是，則固應悛改；倘其不當，亦宜含容，又何罪焉？陛下不推原大數，深自為計，徒肆私忿，以快其意. 臣等受戮，死即死耳，顧天下之人，必回視易慮，以此事窺陛下心. 自今以後，苟見不可之事，終莫複言者矣. 臣之所以不愛其死，猶敢極言者，誠為陛下深惜此大業. 陛下若不自惜，則臣何賴焉？齊桓公親揚其先君之惡，以唱管仲，然後群臣得盡其心. 今陛下乃欲以十世之武帝，遠諱實事，豈不與桓公異哉？臣恐有司卒然見構，銜恨蒙枉，不得自敘，使後世論者，擅以陛下有所方比，寧可複使子孫追掩之乎？謹詣闕伏待重誅.

帝始亦無罪僖等意，及書奏，立詔勿問，拜僖蘭台令史.

元和二年春，帝東巡狩，還過魯，幸闕裏，乙太牢祠孔子及七十二弟子，作六代之樂，大會孔氏男子二十以上者六十三人，命儒者講《論語》. 僖因自陳謝. 帝曰：「今日之會，甯于卿宗有光榮乎？」對曰：「臣聞明王聖主，莫不尊師貴道. 今陛下親屈萬乘，辱臨敝裏，此乃崇禮先師，增輝聖德. 至於光榮，非所敢承. 」帝大笑曰：「非聖者子孫，焉有斯言乎！」遂拜僖郎中，賜褒成侯損及孔氏男女線、帛，詔僖從還京師，使校書東觀.

冬，拜臨晉令，崔駰以《家林》筮之，謂為不吉，止僖曰：「子盍辭乎？」僖曰：「學不為人，仕不擇官，凶吉由己，而由蔔乎？」在縣三年，卒官，遺令即葬.

二子：長彥、季彥，並十餘歲. 蒲阪令許君然勸令反魯. 對曰：「今載柩而歸，則違父令；舍墓而去，心所不忍. 」遂留華陰.

長彥好章句學，季彥守其家業，門徒數百人. 延光元年，河西大雨雹，大者如鬥. 安帝詔有道術之士極陳變眚，乃召季彥見於德陽殿，帝親問其故. 對曰：「此皆陰乘陽之征也. 今貴臣擅權，母后党盛，陛下宜修聖德，慮此二者. 」帝默然，左右皆惡之. 舉孝廉，不就. 三年，年四十七，終於家.

初，平帝時王莽秉政，乃封孔子後孔均為褒成侯，追諡孔子為褒成宣尼. 及莽敗，失國. 建武十三年，世祖複封均子志為褒成侯. 志卒，子損嗣. 永元四年，徙封褒亭侯. 損卒，子曜嗣. 曜卒，子完嗣. 世世相傳，至獻帝初，國絕.

楊倫 Yang Lun
楊倫字仲理，陳留東昏人也. 少為諸生，師事司徒丁鴻，習《古文尚書》. 為郡文學掾. 更歷數將，志乘于時，以不能人間事，遂去職，不復應州郡命. 講授于大澤中，弟子至千余人. 元初中，郡禮請，三府並辟，公車征，皆辭疾不就.

後特徵博士，為清河王傅. 是歲，安帝崩，倫輒棄官奔喪，號泣闕下不絕聲. 閻太后以其專擅去職，坐抵罪.

順帝即位，詔免倫刑，遂留行喪於恭陵. 服闋，征拜侍中. 是時，邵陵令任嘉在職貪穢，因遷武威太守，後有司奏嘉臧罪千萬，征考廷尉，其所牽染將相大臣百有餘人. 倫乃上書曰：「臣聞《春秋》誅惡及本，本誅則惡消；振裘持領，領正則毛理. 今任嘉所坐狼藉，未受辜戮，猥以垢身，改典大郡，自非案坐舉者，無以禁絕奸萌. 往者湖陸令張疊、蕭令駟賢、徐州刺史劉福等，釁穢既章，鹹伏其誅，而豺狼之吏至今不絕者，豈非本舉之主不加之罪乎？昔齊威之霸，殺奸臣五人，並及舉者，以弭謗讟. 當斷不斷，《黃石》所戒. 夫聖王所以聽僮夫匹婦之言者，猶塵加嵩岱，霧集淮海，雖未有益，不為損也. 惟陛下留神省察. 」奏禦，有司以倫言切直，辭不遜順，下之. 尚書奏倫探知密事，激以求直. 坐不敬，結鬼薪. 詔書以倫數進忠言，特原之，免歸田裏.

陽嘉二年，征拜太中大夫. 大將軍梁商以為長史. 諫諍不合，出補常山王傅，病不之官. 詔書敕司隸催促發遣，倫乃留河內朝歌，以疾自上，曰：「有留死一尺，無北行一寸. 刎頸不易，九裂不恨. 匹夫所執，強於三軍. 固敢有辭. 」帝乃下詔曰：「倫出幽升高，寵以籓傅，稽留王命，擅止道路，托疾自從，苟肆狷志. 」遂征詣廷尉，有詔原罪.

倫前後三征，皆以直諫不合. 既歸，閉門講授，自絕人事. 公車複征，遜遁不行，卒於家.

中興，北海牟融習《大夏侯尚書》，東海王良習《小夏侯尚書》，沛國桓榮習《歐陽尚書》. 榮世習相傳授，東京最盛. 扶風杜林傳《古文尚書》，林同郡賈逵為之作訓，馬融作傳，鄭玄注解，由是《古文尚書》遂顯於世.

=卷七十九下　　儒林列傳第六十九下=

高詡　包咸　魏應　伏恭　任末　景鸞　薛漢　杜撫　召馴　楊仁　趙曄　衛宏　董鈞　丁恭　周澤　鐘興　甄宇　樓望　程曾　張玄　李育　何休　服虔　潁容　謝該　許慎　蔡玄

《前書》魯人申公受《詩》于浮丘伯，為作詁訓，是為《魯詩》；齊人轅固生亦傳《詩》，是為《齊詩》；燕人韓嬰亦傳《詩》，是為《韓詩》；三家皆立博士. 趙人毛萇傳《詩》，是為《毛詩》，未得立.

高詡字季回，平原般人也. 曾祖父嘉，以《魯詩》授元帝，仕至上谷太守. 父容，少傳嘉學，哀、平間為光祿大夫.

詡以父任為郎中，世傳《魯詩》. 以信行清操知名. 王莽篡位，父子稱盲，逃，不仕莽世. 光武即位，大司空宋弘薦詡，征為郎，除符離長. 去官，後征為博士. 建武十一年，拜大司農. 在朝以方正稱. 十三年，卒官，賜錢及塚田.

包鹹字子良，會稽曲阿人也. 少為諸生，受業長安，師事博士右師細君，習《魯詩》、《論語》. 王莽末，去歸鄉里，於東海界為赤眉賊所得，遂見拘執. 十餘日，鹹晨夜誦經自若，賊異而遣之. 因住東海，立精舍講授. 光武即位，乃歸鄉里. 太守黃讜署戶曹史，欲召鹹入授其子. 鹹曰：「禮有來學，而無往教. 」讜遂遣子師之.

舉孝廉，除郎中. 建武中，入授皇太子《論語》，又為其章句. 拜諫議大夫、侍中、右中郎將. 永平五年，遷大鴻臚. 每進見，錫以幾杖，入屏不趨，贊事不名. 經傳有疑，輒遣小黃門就舍即問.

顯宗以咸有師傅恩，而素清苦，常特賞賜珍玩束帛，奉祿增于諸卿，鹹皆散與諸生之貧者. 病篤、帝親輦駕臨視. 八年，年七十二，卒於官.

子福，拜郎中，亦以《論語》入授和帝.

魏應字君伯，任城人也. 少好學. 建武初，詣博士受業，習《魯詩》. 閉門誦習，不交僚党，京師稱之. 後歸為郡吏，舉明經，除濟陰王文學. 以疾免官，教授山澤中，徒眾常數百人. 永平初，為博士，再遷侍中. 十三年，遷大鴻臚. 十八年，拜光祿大夫. 建初四年，拜五官中郎將，詔入授千乘王伉.

應經明行修，弟子自遠方至，著錄數千人. 肅宗甚重之，數進見，論難於前，特受賞賜. 時會京師諸儒于白虎觀，講論《五經》同異，使應專掌難問，侍中淳於恭奏之，帝親臨稱制，如石渠故事. 明年，出為上党太守，征拜騎都尉，卒於官.

伏恭字叔齊，琅邪東武人，司徒湛之兄子也. 湛弟黯，字稚文，以明《齊詩》，改定章句，作《解說》九篇，位至光祿勳，無子，以恭為後.

恭性孝，事所繼母甚謹，少傳黯學，以任為郎. 建武四年，除劇令. 視事十三年，以惠政公廉聞. 青州舉為尤異，太常試經第一，拜博士，遷常山太守. 郭修學校，教授不輟，由是北州多為伏氏學. 永平二年，代梁松為太僕. 四年，帝臨辟雍，於行禮中拜恭為司空，儒者以為榮.

初，父黯章句繁多，恭乃省減浮辭，定為二十萬言. 在位九年，以病乞骸骨罷，詔賜千石奉以終其身. 十五年，行幸琅邪，引遇如三公儀. 建初二年冬，肅宗行饗禮，以恭為三老. 年九十，元和元年卒，賜葬顯節陵下.

子壽，官至東郡太守.

任末字叔本，蜀郡繁人也. 少習《齊詩》，游京師，教授十餘年. 友人董奉德於洛陽病亡，末乃躬推鹿車，載奉德喪致其墓所，由是知名. 為郡功曹，辭以病免. 後奔師喪，於道物故. 臨命，敕兄子造曰：「必致我屍于師門，使死而有知，魂靈不慚；如其無知，得土而已. 」造從之.

景鸞字漢伯，廣漢梓潼人也. 少隨師學經，涉七州之地. 能理《齊詩》、《施氏易》、兼受《河》、《洛》圖緯，作《易說》及《詩解》，文句兼取《河》、《洛》，以類相從，名為《交集》. 又撰《禮內外記》，號曰《禮略》. 又抄風角雜書，列其占驗，作《興道》一篇. 及作《月令章句》. 凡所著述五十余萬言. 數上書陳救災變之術. 州郡辟命不就，以壽終.

薛漢字公子，淮陽人也. 世習《韓詩》，父子以章句著名. 漢少傳父業，尤善說災異讖緯，教授常數百人. 建武初，為博士，受詔校定圖讖. 當世言《詩》者，推漢為長. 永平中，為千乘太守，政有異跡. 後坐楚事辭相連，下獄死. 弟子犍為杜撫、會稽澹台敬伯、钜鹿韓伯高最知名.

杜撫字叔和，犍為武陽人也. 少有高才. 受業于薛漢，定《韓詩章句》. 後歸鄉里教授. 沈靜樂道，舉動必以禮. 弟子千余人. 後為驃騎將軍東平王蒼所辟，及蒼就國，掾史悉補王官屬，未滿歲，皆自劾歸. 時，撫為大夫，不忍去，蒼聞，賜車馬財物遣之. 辟太尉府. 建初中，為公車令，數月卒官. 其所作《詩題約義通》，學者傳之，曰《杜君法》雲.

召馴字伯春，九江壽春人也. 曾祖信臣，元帝時為少府. 父建武中為卷令，俶儻不拘小節.

馴小習《韓詩》，博通書傳，以志義聞，鄉里號之曰「德行恂恂召伯春」. 累仕州郡，辟司徒府. 建初元年，稍遷騎都尉，侍講肅宗. 拜左中郎將，入授諸王. 帝嘉其義學，恩寵甚崇. 出拜陳留太守，賜刀劍錢物. 元和二年，入為河南尹. 章和二年，代任隗為光祿勳，卒於官，賜塚塋陪園陵.

孫休，位至青州刺史.

楊仁字文義，巴郡閬中人也. 建武中，詣師學習《韓詩》，數年歸，靜居教授. 仕郡為功曹，舉孝廉，除郎. 太常上仁經中博士，仁自以年未五十，不應舊科，上府讓選.

顯宗特詔補北宮衛士令，引見，問當世政跡. 仁對以寬和任賢，抑黜驕戚為先. 又上便宜十二事，皆當世急務. 帝嘉之，賜以縑錢.

及帝崩，時諸馬貴盛，各爭欲入宮，仁被甲持戟，嚴勒門衛，莫敢輕進者. 肅宗既立，諸馬共譖仁刻峻，帝知其忠，愈善之，拜什邡令. 寬惠為政，勸課掾史弟子，悉令就學. 其有通明經術者，顯之右署，或貢之朝，由是義學大興. 墾田千餘頃. 行兄喪去官.

後辟司徒桓虞府. 掾有宋章者，貪奢不法，仁終不與交言同席，時人畏其節. 後為閬中令，卒於官.

趙曄字長君，會稽山陰人也. 少嘗為縣吏，奉檄迎督郵，曄恥於斯役，遂棄車馬去. 到犍為資中，詣杜撫受《韓詩》，究竟其術. 積二十年，絕問不還，家為發喪制服. 撫卒乃歸. 州召補從事，不就. 舉有道. 卒於家.

曄著《吳越春秋》、《詩細曆神淵》. 蔡邕至會稽，讀《詩細》而歎息，以為長於《論衡》. 邕還京師，傳之，學者咸誦習焉.

時，山陽張匡，字文通，亦習《韓詩》，作章句. 後舉有道，博士征，不就. 卒於家.

衛宏字敬仲，東海人也. 少與河南鄭興俱好古學.

初，九江謝曼卿善《毛詩》，乃為其訓. 宏從曼卿受學，因作《毛詩序》，善得《風雅》之旨，於今傳於世. 後從大司空杜林更受《古文尚書》，為作《訓旨》. 時濟南徐巡師事宏，後從林受學，亦以儒顯，由是古學大興. 光武以為議郎.

宏作《漢舊儀》四篇，以載西京雜事；又著賦、頌、誄七首，皆傳於世.

中興後，鄭眾、賈逵傳《毛詩》，後馬融作《毛詩傳》，鄭玄作《毛詩箋》.

《前書》魯高堂生，漢興傳《禮》十七篇. 後瑕丘蕭奮以授同郡後蒼，蒼授梁人戴德及德兄子聖、沛人慶普. 於是德為《大戴禮》，聖為《小戴禮》，普為《慶氏禮》，三家皆立博士. 孔安國所獻《禮》古經五十六篇及《周官經》六篇，前世傳其書，未有名家. 中興已後，亦有《大》、《小戴》博士，雖相傳不絕，然未有顯于儒林者. 建武中，曹充習慶氏學，傳其子褒，遂撰《漢禮》，事在《褒傳》.

董鈞字文伯，犍為資中人也. 習《慶氏禮》. 事大鴻臚王臨. 元始中，舉明經，遷稟犧令. 病去官. 建武中，舉孝廉，辟司徒府.

鈞博通古今，數言政事. 永平初，為博士. 時草創五郊祭祀，及宗廟禮樂，威儀章服，輒令鈞參議，多見從用，當世稱為通儒. 累遷五官中郎將，常教授門生百余人. 後坐事左轉騎都尉. 年七十余，卒於家.

中興，鄭眾傳《周官經》，後馬融作《周官傳》，授鄭玄，玄作《周官注》. 玄本習《小戴禮》，後以古經校之，取其義長者，故為鄭氏學. 玄又注小戴所傳《禮記》四十九篇，通為《三禮》焉.

《前書》齊胡母子都傳《公羊春秋》，授東平贏公，贏公授東海孟卿，孟卿授魯人眭孟，眭孟授東海嚴彭祖、魯人顏安樂. 彭祖為《春秋》嚴氏學，安樂為《春秋》顏氏學，又瑕丘江公傳《穀梁春秋》，三家皆立博士. 梁太傅賈誼為《春秋左氏傳訓詁》，授趙人貫公.

丁恭字子然，山陽東緡人也. 習《公羊嚴氏春秋》. 恭學義精明，教授常數百人，州郡請召不應. 建武初，為諫議大夫、博士，封關內侯. 十一年，遷少府. 諸生自遠方至者，著錄數千人，當世稱為大儒. 太常樓望、侍中承宮、長水校尉樊EA52等皆受業於恭. 二十年，拜侍中祭酒、騎都尉，與侍中劉昆俱在光武左右，每事諮訪焉. 卒於官.

周澤字稺都，北海安丘人也. 少習《公羊嚴氏春秋》，隱居教授，門徒常數百人. 建武末，辟大司馬府，署議曹祭酒. 數月，征試博士. 中元元年，遷黽池令. 奉公克己，矜恤孤羸，吏人歸愛之. 永平五年，遷右中郎將. 十年，拜太常.

澤果敢直言，數有據爭. 後北地太守廖信坐貪穢下獄，沒入財產，顯宗以信臧物班諸廉吏，唯澤及光祿勳孫堪、大司農常沖特蒙賜焉. 是時京師翕然，在位者鹹自勉勵.

堪字子稺，河南緱氏人也. 明經學，有志操，清白貞正，愛士大夫，然一毫未嘗取於人，以節介氣勇自行. 王莽末，兵革並起，宗族老弱在營保間，堪常力戰陷敵，無所回避，數被創刃，宗族賴之，郡中鹹服其義勇.

建武中，仕郡縣. 公正廉潔，奉祿不及妻子，皆以供賓客. 及為長吏，所在有跡，為吏人所敬仰. 喜分明去就. 嘗為縣令，謁府，趨步遲緩，門亭長譴堪禦吏，堪便解印綬去，不之官. 後複仕為左馮翊，坐遇下促急，司隸校尉舉奏免官. 數月，征為侍御史，再遷尚書令. 永平十一年，拜光祿勳.

堪清廉，果于從政，數有直言，多見納用. 十八年，以病乞身，為侍中騎都尉，卒於官. 堪行類於澤，故京師號曰「二稺」.

十二年，以澤行司徒事，如真. 澤性簡，忽威儀，頗失宰相之望. 數月，複為太常. 清潔循行，盡敬宗廟. 常臥疾齋宮，其妻哀澤老病，窺問所苦. 澤大怒，以妻干犯齋禁，遂收送詔獄謝罪. 當世疑其脆激. 時人為之語曰：「生世不諧，作太常妻，一歲三百六十日，三百五十九日齋. 」十八年，拜侍中騎都尉. 後數為三老五更. 建初中致仕，卒於家.

鐘興字次文，汝南汝陽人也. 少從少府丁恭受《嚴氏春秋》. 恭薦興學行高明，光武召見，問以經義，應對甚明. 帝善之，拜郎中，稍遷左中郎將. 詔令定《春秋》章句，去其複重，以授皇太子. 又使宗室諸侯從興受章句. 封關內侯. 興自以無功，不敢受爵. 帝曰：「生教訓太子及諸王侯，非大功邪？」興曰：「臣師於恭. 」於是複封恭，而興遂固辭不受爵，卒於官.

甄宇字長文，北海安丘人也. 清淨少欲. 習《嚴氏春秋》，教授常數百人. 建武中，為州從事，征拜博士，稍遷太子少傅，卒於官.

傳業子普，普傳子承. 承尤篤學，未嘗視家事，講授常數百人. 諸儒以承三世傳業，莫不歸服之. 建初中，舉孝廉，卒于梁相. 子孫傳學不絕.

樓望字次子，陳留雍丘人也. 少習《嚴氏春秋》. 操節清白，有稱鄉閭. 建武中，趙節王栩聞其高名，遣使齎玉帛請以為師，望不受. 後仕郡功曹. 永平初，為侍中、越騎校尉，入講省內. 十六年，遷大司農. 十八年，代周澤為太常. 建初五年，坐事左轉太中大夫，後為左中郎將. 教授不倦，世稱儒宗，諸生著錄九千餘人. 年八十，永元十二年，卒于官，門生會葬者數千人，儒家以為榮.

程曾字秀升，豫章南昌人也. 受業長安，習《嚴氏春秋》，積十餘年，還家講授. 會稽顧奉等數百人常居門下. 著書百餘篇，皆《五經》通難，又作《孟子章句》. 建初三年，舉孝廉，遷海西令，卒於官.

張玄字君夏，河內河陽人也. 少習《顏氏春秋》，兼通數家法. 建武初，舉明經，補弘農文學，遷陳倉縣丞. 清淨無欲，專心經書，方其講問，乃不食終日. 及有難者，輒為張數家之說，令擇從所安，諸儒皆伏其多通，著錄千餘人.

玄初為縣丞，嘗以職事對府，不知官曹處，吏白門下責之. 時，右扶風琅邪徐業，亦大儒也，聞玄諸生，試引見之，與語，大驚曰：「今日相遭，真解F8D5矣！」遂請上堂，難問極日.

後玄去官，舉孝廉，除為郎. 會《顏氏》博士缺，玄試策第一，拜為博士. 居數月，諸生上言玄廉說《嚴氏》、《冥氏》，不宜專為《顏氏》博士. 光武且令還署，未及遷而卒.

李育字元春，扶風漆人也. 少習《公羊春秋》. 沉思專精，博覽書傳，知名太學，深為同郡班固所重. 固奏記薦育于驃騎將軍東平王蒼，由是京師貴戚爭往交之. 州郡請召，育到，輒辭病去.

常避地教授，門徒數百. 頗涉獵古學. 嘗讀《左氏傳》，雖樂文采，然謂不得聖人深意，以為前世陳元、範升之徒更相非折，而多引圖讖，不據理體，於是作《難左氏義》四十一事.

建初元年，衛尉馬廖舉育方正，為議郎. 後拜博士. 四年，詔與諸儒論《五經》于白虎觀，育以《公羊》義難賈逵，往返皆有理證，最為通儒.

再遷尚書令. 及馬氏廢，育坐為所舉免歸. 歲餘複征，再遷侍中，卒於官.

何休字邵公，任城樊人也. 父豹，少府. 休為人質樸訥口，而雅有心思，精研《六經》，世儒無及者. 以列卿子詔拜郎中，非其好也，辭疾而去. 不仕州郡. 進退必以禮.

太傅陳蕃辟之，與參政事. 蕃敗，休坐廢錮，乃作《春秋公羊解詁》，覃思不窺門，十有七年. 又注訓《孝經》、《論語》、風角七分，皆經緯典謨，不與守文同說. 又以《春秋》駁漢事六百餘條，妙得《公羊》本意. 休善曆算，與其師博士羊弼，追述李育意以難二傳，作《公羊墨守》、《左氏膏肓》、《穀梁廢疾》.

黨禁解，又辟司徒. 群公表休道術深明，宜侍帷幄，單臣不悅之，乃拜議郎，屢陳忠言. 再遷諫議大夫，年五十四，光和五年卒.

服虔字子慎，初名重，又名祇，後改為虔，河南滎陽人也. 少以清苦建志，入太學受業. 有雅才，善著文論，作《春秋左氏傳解》，行之至今. 又以《左傳》駁何休之所駁漢事六十條. 舉孝廉，稍遷，中平末，拜九江太守. 免，遭亂行客，病卒. 所著賦、碑、誄、書記、《連珠》、《九憤》，凡十餘篇.

潁容字子嚴，陳國長平人也. 博學多通，善《春秋左氏》，師傅太尉楊賜. 郡舉孝廉，州辟，公車征，皆不就. 初平中，避亂荊州，聚徒千餘人. 劉表以為武陵太守，不肯起. 著《春秋左氏條例》五萬餘言，建安中卒.

謝該字文儀，南陽章陵人也. 善明《春秋左氏》，為世名儒，門徒數百千人. 建安中，河東人樂詳條《左氏》疑滯數十事以問，該皆為通解之，名為《謝氏釋》，行於世.

仕為公車司馬令，以父母老，託病去官. 欲歸鄉里，會荊州道斷，不得去. 少府孔融上書薦之曰：

臣聞高祖創業，韓、彭之將征討暴亂，陸賈、叔孫通進說《詩》、《書》. 光武中興，吳、耿佐命，范升、衛宏修述舊業，故能文武並用，成長久之計. 陛下聖德欽明，同符二祖，勞謙厄運，三年乃F446. 今尚父鷹揚，方叔翰飛，王師電鷙，群凶破殄，始有橐弓臥鼓之次，宜得名儒，典綜禮紀. 竊見故公車司馬令謝該，體曾、史之淑性，兼商、偃之文學，博通群藝，周覽古今，物來有應，事至不惑，清白異行，敦悅道訓. 求之遠近，少有疇匹. 若乃巨骨出吳，隼集陳庭，黃能入寢，亥有二首，非夫洽聞者，莫識其端也. B36F不疑定北闕之前，夏侯勝辯常陰之驗，然後朝士益重儒術. 今該實卓然比跡前列，間以父母老疾，棄官欲歸，道路險塞，無自由致. 猥使良才抱樸而逃，逾越山河，沉淪荊楚，所謂往而不反者也. 後日當更饋樂以釣由餘，克像以求傅說，豈不煩哉？臣愚以為可推錄所在，召該令還. 楚人止孫卿之去國，漢朝追匡衡于平原，尊儒貴學，惜失賢也.

書奏，詔即征還，拜議郎. 以壽終.

建武中，鄭興、陳元傳《春秋左氏》學. 時尚書令韓歆上疏，欲為《左氏》立博士，范升與歆爭之未決，陳元上書訟《左氏》，遂以魏郡李封為《左氏》博士. 後群儒蔽固者數廷爭之. 及封卒，光武重違眾議，而因不復補.

許慎字叔重，汝南召陵人也. 性淳篤，少博學經籍，馬融常推敬之，時人為之語曰：「《五經》無雙許叔重. 」為郡功曹，舉孝廉，再遷除洨長. 卒於家.

初，慎以《五經》傳說臧否不同，於是撰為《五經異義》，又作《說文解字》十四篇，皆傳於世.

蔡玄字叔陵，汝南南頓人也. 學通《五經》，門徒堂千人，其著錄者萬六千人. 征辟並不就. 順帝特詔征拜議郎，講論《五經》異同，甚合帝意. 遷侍中，出為弘農太守，卒官.

論曰：自光武中年以後，干戈稍戢，專事經學，自是其風世篤焉. 其服儒衣，稱先王，遊庠序，聚橫塾者，蓋布之於邦域矣. 若乃經生所處，不遠萬里之路，精廬暫建，贏糧動有千百，其耆名高義開門受徒者，編牒不下萬人，皆專相傳祖，莫或訛雜. 至有分爭王庭，樹朋私裏，繁其章條，穿求崖穴，以合一家之說. 故楊雄曰：「今之學者，非獨為之華藻，又從而繡其鞶帨. 」夫書理無二，義歸有宗，而碩學之徒，莫之或徙，故通人鄙其固焉，又雄所謂「譊々之學，各習其師」也. 且觀成名高第，終能遠至者，蓋亦寡焉，而迂滯若是矣. 然所談者仁義，所傳者聖法也. 故人識君臣父子之綱，家知違邪歸正之路.

自桓、靈之間，君道秕僻，朝綱日陵，國隙屢啟，自中智以下，靡不審其崩離；而權強之臣，息其窺盜之謀，豪俊之夫，屈於鄙生之議者，人誦先王言也，下畏逆順勢也. 至如張溫、皇甫嵩之徒，功定天下之半，聲馳四海之表，俯仰顧眄，則天業可移，猶鞠躬昏主之下，狼狽折劄之命，散成兵，就繩約，而無悔心，暨乎剝橈自極，人神數盡，然後群英乘其運，世德終其祚. 跡衰敝之所由致，而能多歷年所者，斯豈非學之效乎？故先師垂典文，褒勵學者之功，篤矣切矣. 不循《春秋》，至乃比於殺逆，其將有意乎！

贊曰：斯文未陵，亦各有承. 塗方流別，專門並興. 精疏殊會，通閡相征. 千載不作，淵原誰澄？